Gereformeerde kerk Boksburg-Suid - Wikipedia
Sluit in Cinderella
(suid van spoorlyn)
Huidige predikant(e) Emile Naudé
Belydende lidmate 206
Adres H.v. Scribantestreet en
Stigtingsdatum 22 Junie 1969
Eerste predikant M.J.v.D. Hutcheons (1970–'72)
Die kerkgebou op die hoek van Scribantestraat en Greenfieldsweg, Libradene, Boksburg.
Die Gereformeerde kerk Boksburg-Suid is die tweede gemeente van die Gereformeerde Kerke in Suid-Afrika in die Oos-Randse stad Boksburg naas die moedergemeente, wat in 1936 as die vyfde gemeente van dié kerkverband in dié gebied afgestig het, en wel van die Germiston, die oudste Gereformeerde kerk aan die Oos-Rand (1905).
Die gemeente het op 22 Junie 1969 van die gemeente Boksburg afgestig en aanvanklik is verskeie sale gebruik vir die gemeente se eredienste en byeenkomste. Op die tweede kerkraadsvergadering, 7 Augustus 1969, het die kerkraad die eiendomskommissie opdrag gegee om die moontlikheid van ’n geskikte standplaas vir kerkbou te ondersoek. Nadat onderhandelings met ’n plaaslike myn misluk het, het die kerkraad ’n erf van die stadsraad aangekoop in Libradene. ’n Boukommissie is benoem, wie se taak dit was om planne voor te lê. Die gevolg was die oprigting van ’n doeltreffende gebou wat op 27 September 1975 in gebruik geneem is. Dié gebou het ’n hol, skerp toring gehad, maar omdat gevrees is dit sou omval weens roesprobleme, is dit later vervang. Jare lank het die kerkklok in ’n pakkamer bly lê, maar in 1999 is dit opnuut geïnstalleer in ’n toring wat ’n lidmaat geskenk het. So kon die klok sedert 17 Junie 1999 weer lui.
Met die Gereformeerde Kerk se eeufees in 1959 het die moedergemeente Boksburg 506 belydende en 347 dooplidmate gehad. Einde 1997 was dit onderskeidelik 485 en 177, terwyl Boksburg-Suid se getalle onderskeidelik 284 en 129 was. Einde 2014 was Boksburg se getalle 309 en 63 en Boksburg-Suid s'n 229 en 58.
Hutcheons, Marthinus Jacobus Van Dyk, 1970–1972
De Klerk, Jacobus Johannes, 1973–1998 (aanvaar sy emeritaat)
Briel, Stephanus Johannes, 1998–2002
Leuschner, dr. Frederick Wilhelm, 2002–2003 (in kombinasie met Alberton-Wes)
Kruger, Abraham Pretorius, 2002–2007
Fourie, Reynold Benjamin, 2009–2011
De Beer, Christiaan, 2012–2015
Naude, Emile, 2015 – hede
Ontsluit van "https://af.wikipedia.org/w/index.php?title=Gereformeerde_kerk_Boksburg-Suid&oldid=1696263"
Die bladsy is laas op 23 Julie 2018 om 01:46 bygewerk.